Invitat să vorbească despre viziunea strategică și despre ce înseamnă investițiile arabe, premierul a mai făcut o gafă.
„Mă numesc Marcel. Excelența voastră Sultan Ahmed bin Sulayem, stimate domnule ministru, Excelența voastră domnule ambasador Sultan Mohamed Majed Al Ali, doamnelor și domnilor, onorată instanță…”, a citit premierul de pe foaie, potrivit Realitatea
Premierul și-a dat seama imediat de gafa făcută, motiv pentru care s-a corectat zâmbind: „Asistență, scuzați-mă. Cred că este din ciclul gafelor care se mai fac”.
Cu o lună în urmă, la Timișoara, premierul a mai mai făcut o gafă, în timp ce vorbea despre lucrările de infrastructură din mandatul lui Sorin Grideanu.
Ciolacu a afirmat că „Buzău nu este în Moldova (…) vă rog NU MA JIGNIȚI”, a inistat premierul.
„Asta e, a venit bănățeanul de Grindeanu să facă autostradă în Moldova. Buzăul nu e în Moldova și vă rog frumos să nu mă jigniți! Dar a venit și un buzoian care totuși împreună cu dl Grindeanu și restul colegilor din guvern am început să aducem timișorenilor ce e corect să aducem”, a spus premierul.
Declarația a devenit în scurt timp virală, premierul fiind fie ironizat, fie criticat.